**VYJADRENIE SÚHLASU A NESÚHLASU**



Na vyjadrenie súhlasu používame v angličtine slová ako **SO** a **NEITHER**.

**SO** používame, keď súhlasíme s kladnou výpoveďou (ako je uvedené v príklade)

I am tired. - **So am I**. *(Som unavený. - Aj ja.)*

He was very angry - **So was I**. *(Bol veľmi nahnevaný. – Aj ja som bol.)*

Všimnime si, že **v súhlase používame to isté sloveso** ako vo výpovedi len **slovosled je ako v otázke**. Viac príkladov:

He **can** drive. - So **can** she. (slovosled ako v otázke, za *so* nasleduje sloveso a potom osoba)

Ann **has** finished her work. - So **has** Mary. *(Ann dokončila prácu. - Aj Mary.)*

John **will** pass the exam. - So **will** you. *(John spraví skúšku. - Aj ty.)*

Pokiaľ sa vo výpovedi nachádza sloveso *byť, modálne sloveso alebo pomocné sloveso* napr. have z predprítomného času, tak tvorba súhlasnej odpovede je veľmi jednoduchá. Použijeme toto sloveso aj v súhlasnej odpovedi, ako sme uviedli v predchádzajúcich príkladoch.

Pokiaľ sa však vo výpovedi nachádza sloveso v jednoduchom prítomnom alebo minulom čase, tak toto sloveso nemôžeme použiť v súhlasnej odpovedi. Použijeme pomocné sloveso, ktoré sa s konkrétnym časom používa. Tzn. s jednoduchým prítomným časom používame **do/does** a s minulým časom používame **did**:

I **work** in an office. - So **do** I. *(Pracujem v kancelárii. Aj ja.)*

I **like** chocolate. - So **does** she. *(Mám rád čokoládu. Aj ona.)*

I **enjoyed** the film. - So **did** she. *(Páčil sa mi film. Aj mne.)*

**NEITHER** používame, keď súhlasíme s negatívnou výpoveďou

I´m not tired. - **Neither am I.***(Nie som unavený. - Ani ja nie.)*

I haven´t seen that film. - **Neither have I**. *(Nevidel som ten film. - Ani ja nie.)*

She didn´t go to school. - **Neither did I.***(Ona nešla do školy. - Ani ja nie.)*

I don´t like milk. - **Neither does she.***(Nemám rád mlieko. - Ani ona nie.)*

**Pozor!**

Vo výpovedi použijeme sloveso v zápore ale v súhlasnej odpovedi musíme použiť kladné sloveso, pretože samotné neither vyjadruje zápor.

She **didn´t** buy it. - Neither **did** he. *(Nekúpila to. - Ani on nie.)*

Zopakujte si:

1. Ako súhlasíme s kladnou výpoveďou?
2. Ako súhlasíme s negatívnou výpoveďou?
3. Aký je slovosled v kladnom alebo zápornom súhlase?